पाएं अपने शहर की ताज़ा ख़बरें और फ्री ई-पेपरडाउनलोड करें
ग्राम कामथ के सामुदायिक भवन को कोविड केयर कम आइसोलेशन सेंटर का नाम देकर रोजगार बोर्ड के पूर्व अध्यक्ष एवं भाजपा नेता हेमंत विजयराव देशमुख ने फीता काटकर शुभारंभ किया। कांग्रेसियों ने इस समय फीता काटकर राजनीति करने पर नाराजगी जताई। कांग्रेसियों ने इस प्रकार की ओछी राजनीति करने वालों के खिलाफ कार्रवाई की मांग भी की है।
पूर्व युवक कांग्रेस मुलताई विधानसभा अध्यक्ष सुमित शिवहरे ने कहा हेमंत विजयराव देशमुख आपदा में अवसर खोजकर राजनीति चमकाने का काम कर रहे हैं। उन्होंने कहा कोरोना महामारी से लोग मौत के मुंह में समा रहे हैं। इस समय उद्घाटन, फीता काटना सहित अन्य कार्यक्रम बंद हैं।
इसके बाद भी भाजपा नेता हेमंत विजयराव देशमुख कुछ भाजपा और आरएसएस नेताओं के साथ सेवा भारती और आरएसएस का बैनर बनाकर फीता काटने में लगे हुए हैं। सुमित शिवहरे ने बताया एक ओर विधायक सुखदेव पांसे बिना दिखावे के मरीजों को ऑक्सीजन सिलेंडर, इंजेक्शन, एंबुलेंस सहित उपचार के लिए हर संभव मदद कर रहे हैं।
नगर के समाज सेवी भी मरीजों की मदद में लगे हुए हैं। वहीं भाजपा नेता निम्नस्तरीय राजनीति कर फीता काट रहे हैं। फीता काटकर आइसोलेशन सेंटर के शुभारंभ की जानकारी भी स्वास्थ्य विभाग को नहीं होती है। आइसोलेशन सेंटर में पलंग, बिस्तर की व्यवस्था प्रशासन द्वारा की गई है। इस संबंध में हेमंत विजयराव देशमुख ने कहा इस समय राजनीति करने का सोच भी नहीं सकते। आपदा में अवसर नहीं देख रहे, सेवा कर रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn